Source: http://www.dehir.hu/bulvar/a-tiz-ev-fegyhaz-melle-kapott-meg-harmat-a-bem-teri-eroszakolo/2019/05/07/
Timestamp: 2019-06-20 16:04:12
Document Index: 2911353

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

A tíz év fegyház mellé kapott még hármat a Bem téri erőszakoló, 2029 decemberéig ülni fog – videóval - Debrecen hírei, debreceni hírek | Debrecen és Hajdú-Bihar megye hírei - Dehir.hu
2019. 06. 20. 18:04:11
A tíz év fegyház mellé kapott még hármat a Bem téri erőszakoló, 2029 decemberéig ülni fog – videóval
Szerző: Rituper Tamás | rituper.tamas@dehir.hu Közzétéve: 2019.05.07. 11:45	| Frissítve: 2019.05.07. 12:51
Debrecen - Hamisan vádolt meg rendőröket, ezért további három év fegyházbüntetést kapott az a férfi, akit nemi erőszak bűntette miatt korábban tíz év szabadságvesztésre ítélt a bíróság. A férfi azzal gyanúsította a nyomozásban résztvevő rendőröket, hogy az eljárás során kényszervallatás áldozata volt. A bíróság hamis vád bűntettében bűnösnek találta a férfit, az ítélet jogerős.
Három évvel ezelőtt a Bem téren támadtak meg egy fiatal lányt a hajnali órákban. Az áldozat az éjszaka folyamán barátjánál volt, akitől hajnal 4 óra körül, feldúltan távozott. A fiatal nő gyalog ment a Hadházi utcáról a Nyíl utcára, ahol a villamos felé igyekezett. A Méliusz Könyvtárnál járt, amikor V. József a háta mögé lépett és hátulról átkarolta. A férfi a 167 centiméter magas, 52 kilós lányt a Bem téren lévő bokros, parkos részhez vonszolta, miközben a lány sikertelenül igyekezett kiszabadulni a szorításból.
Közel két hónapig tartó nyomozás után fogták el Hajdúhadházon
A férfi egyértelműen a tudtára adta, hogy meg fogja erőszakolni, mire a lány segítségért kiabált és védekezett. Támadója erre legalább négyszer ököllel fejen, tarkón ütötte, miközben gyilkossággal is megfenyegette.
V. József alulról levetkőztette és szexuális aktusra kényszerítette a lányt, aki továbbra is ellenállt, majd pénzt ajánlott az erőszakoskodó, ittas férfinak. A vádlott végül elfogadta a lány 13 ezer forintját, majd a Nagyerdő irányába elszaladt. Az akkor 40 éves férfit decemberben, Hajdúhadházon fogták el.
Az erőszakoló elfogását követően beismerte tettét, és első fokon 9 év fegyházra ítélték, másodfokon a Debreceni Törvényszék ezt 10 év fegyházbüntetésre súlyosbította.
A Bem téri erőszakoló kedden ismét bíróság elé állt: a Debreceni Járási és Nyomozó Ügyészség azzal vádolta, hogy hamisan vádolt meg két nyomozót. A Debreceni Járásbíróság tavaly ezért a férfit további három év fegyházbüntetésre és 4 év közügyektől eltiltásra ítélte.
Az elsőfokú bíróság határozata nem emelkedett jogerőre, azt az ügyész tudomásul vette, míg a vádlott és védője enyhítésért, másodlagosan enyhítéséért fellebbeztek.
Az ügy így került a Debreceni Törvényszékre.
A bíróság a keddi tárgyaláson helyben hagyta az első fokú bíróság ítéletét, így az jogerős.
A Bem téri erőszakoló egyik fegyházbüntetéséből sem bocsátható feltételes szabadságra még jó magaviselet esetén sem, ez azt jelenti, hogy
mind a 13 évet le kell ülnie.
A büntetésbe be kell számítani az előzetes letartóztatásban töltött időt. Mivel a férfi 2016 decemberi elfogása óta őrizetben, majd előzetesben volt, ez azt jelenti, hogy
2029 decemberében szabadul.
A bíróság által megállapított tényállás szerint a férfi a nemi erőszak miatt kiszabott elsőfokú ítéletet követően 2017. július 17-én írásban feljelentést nyújtott be a Debreceni Járási és Nyomozó Ügyészségen kényszervallatás bűntette és közokirat-hamisítás bűntette miatt. A férfi azt állította, hogy az első gyanúsítotti kihallgatása során a nyomozónak nem ismert el semmit a szexuális erőszak elkövetése tekintetében, a jegyzőkönyvet a rendőr mégis ezzel ellentétes tartalommal fogalmazta meg. Az erőszakoló a feljelentésben azt írta, hogy a nyomozó azzal vette rá a valótlan tartalmú jegyzőkönyv aláírására, hogy beismerő vallomás esetén 4 és fél év szabadságvesztésre számíthat, ha viszont tagadja a bűncselekmény elkövetését, akkor 10-12 év is várhat rá.
Feltételesen sem bocsátható szabadlábra
A feljelentésében a férfi hamisan vádolta meg a folytatólagos kihallgatását végrehajtó nyomozót, aki szerinte megfenyegette őt, hogy ha korábbi beismerő vallomását visszavonja, úgy az addigiakban közölt gyanúsításon túl a súlyos testi sértést is „ráveri”. A Központi Nyomozó Főügyészség Debreceni Regionális Osztálya a vádlott feljelentését kivizsgálta, azonban azt bűncselekmény hiányában elutasította.
Kovácsné Kereszti Réka bíró az ítélet szóbeli indoklása során kiemelte, hogy az elsőfokú bíróság az eljárási szabályokat betartva hozta meg az ítéletet. A vádlott a másodfokú nyilvános ülésen is az alapügy bizonyítékait kérdőjelezte meg, viszont a bíróság abban dönthet, jelen esetben a két rendbeli hamis vád bűntette, amit az ügyészség a vád tárgyává tett. Emiatt is utasította el a bíróság a bizonyítási indítványokat. A tanács elnöke hangsúlyozta, hogy egyetlen olyan bizonyíték sincs, amely a vádlott állítását támasztaná alá. A vádlott bármivel védekezhet, bármit mondhat, de mást bűncselekmény elkövetésével hamisan nem vádolhat, ez a védekezésnek a végső határa.
Címkék: Erőszak, Nemi Erőszak, Bem Tér, Debreceni Járásbíróság, szexuális aktus, Bem téri erőszakoló
Jön az újabb forróság, de ezt most megússzuk
A bankszámla-azonosítás határidejének meghosszabbítását kérte a bankszövetség
Jövő hét közepétől használhatják újra a teljes Csapó utcát az autósok – videóval
Fesztiválra viszi Shakespeare drámáját a Csokonai Színház
Román-magyar megbékélést kezdeményezett egy háromszéki parlamenti képviselő
Átadták Konyár mellett az ország egyik legkorszerűbb gázfeldolgozó üzemét – videóval
Hiánypótló programot hoztak létre Debrecenben – videóval
Elhárították a hibát a Csapó utcán
Hatmilliárd forintból készült el a konyári földgázüzem
Hiánypótló programot hoztak létre Debrecenben
A Pannon Guard szállítja az utasokat a debreceni reptérre
Debrecen - Az Európai Labdarúgó Szövetség központjában kisorsolták az El-selejtező második körét is. A Loki az AS Roma csapatát fogadhatja a Nagyerdőn.